Alulírott *[Kutató neve]* (születési hely, idő: , anyja neve: ; személyazonosító okmány száma: ) mint

a(z) *[Intézmény megnevezése]* (székhely: ; adószám: ) kutatója

a Magyar Nemzeti Bank és a *[Intézmény megnevezése]* között Kutatószobai adathozzáférés tárgyában megkötött szerződéshez (iktatószám: ; a továbbiakban: Szerződés) kapcsolódóan az alábbiak szerinti kötelezettségvállalási nyilatkozatot teszem:

1. A Szerződés tárgyát képező, kutatószobai környezetben hozzáférésre biztosított adatállományt (a továbbiakban: Adatállomány) kizárólag a Kutatószobai igénybejelentő adatlapon és a Szerződésben megjelölt kutatási célra használom fel.
2. A kutatás folyamán mindenkor megtartom a Kutatószobai hozzáférés szabályait.
3. A Kutatószobából kizárólag az MNB által adatvédelmi szempontból ellenőrzött és jóváhagyott, az Adatállományban szereplő jogalanyok azonosítására alkalmatlan kutatási eredményeket viszek ki.
4. Tudomásul veszem, hogy adott kutatási eredmény adatvédelmi szempontú kiadhatóságát befolyásolja a Kutatószobai környezetből adott kutatás keretében már kivitt kutatási eredmények tartalma.
5. Semmilyen formában, sem közvetlenül, sem közvetetten nem kísérlem meg az Adatállományban szereplő jogalanyok azonosítását, illetve rájuk vonatkozó bármilyen információ felfedését.
6. Tudomásul veszem, hogy az Adatállomány felhasználására vonatkozó szabályok megszegése esetén az Intézménnyel egyetemleges polgári jogi, továbbá szabálysértési és büntetőjogi felelősséggel tartozom.
7. Tudomásul veszem, hogy az MNB a beléptető rendszer által generált kutatószobai ki- és belépési adatokat a Kutatószobai adatkezelés biztonságának, a Kutatószobai szabályok betartásának ellenőrzése, elsősorban a kutatószobai belépés ellenőrzése, és a biztonságos környezetben a jogszerű és előírásszerű kutató munka végzésének ellenőrzése céljából kezeli.
8. Tudomásul veszem az MNB Kutatószobában való tartózkodásom alatti videokamerás megfigyelés tényét, valamint azt, hogy az MNB a rögzített képfelvételeket a Kutatószobai adatkezelés biztonságának, a Kutatószobai szabályok betartásának ellenőrzése céljából kezeli.
9. A kutatás megkezdését megelőzően a belépőkártya igényemmel együtt az MNB által átadott tűzvédelmi és munkavédelmi szabályokat megismerem, elsajátítom és erről írásban is nyilatkozom.

Tanúsítom, hogy jelen nyilatkozatom megtételét megelőzően megismertem az információs önrendelkezési jogról és az információszabadságról szóló 2011. évi CXII. törvény, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016. április 27-i (EU) 2016/679 európai parlamenti és tanácsi rendelet, a hivatalos statisztikáról szóló 2016. évi CLV. törvény, valamint a Magyar Nemzeti Bankról szóló 2013. évi CXXXIX. törvény vonatkozó rendelkezéseit.

Tanúsítom továbbá, hogy megismertem és magamra nézve kötelezőnek fogadom el a Szerződésben foglalt, a kutatószobai adathozzáférésre és az Adatállomány felhasználására és a kutatási eredmények alapján történő publikálásra vonatkozó feltételeket, kötelezettségeket.

Tudomásul veszem, hogy a fentiek szerinti kötelezettségeim a Szerződés megszűnése után is, időbeli korlátozás nélkül fennállnak.

*………………….., 20………………………….*

………………………………….

Kutató aláírása